Προς: Όλους τους Γονείς/Φροντιστές της Πρωτοβάθμιας εκπαίδευσης,

Ως συνέχεια των πληροφοριών που εστάλησαν την περασμένη εβδομάδα, σας ενημερώνουμε ότι η [Φόρμα Αλλαγής](https://tdsb.ca1.qualtrics.com/jfe/form/SV_42ZfFzbFT1x9kAC) είναι πλέον ανοιχτή για συμπλήρωση.  
  
Προκειμένου να προγραμματιστεί εκ των προτέρων η αλλαγή μεταξύ της δια ζώσης και της εικονικής εκπαίδευσης για τον Φεβρουάριο του 2022, οι γονείς/φροντιστές και οι μαθητές που ζητούν αλλαγή πρέπει να συμπληρώσουν μια Φόρμα Αλλαγής Πρωτοβάθμιας Εκπαίδευσης μεταξύ **Παρασκευής 3 Δεκεμβρίου και Παρασκευής 7 Ιανουαρίου**. Πρέπει να συμπληρωθεί μια φόρμα για κάθε μαθητή που ζητά αλλαγή. Οι οικογένειες και οι μαθητές που δεν επιθυμούν να κάνουν αλλαγή δεν χρειάζεται να συμπληρώσουν καμία φόρμα.

Εάν σκέφτεστε να πραγματοποιήσετε οποιαδήποτε αλλαγή, παρακαλούμε μιλήστε με το παιδί σας πριν υποβάλετε μία Φόρμα Αλλαγής. Αναμένουμε από γονείς/φροντιστές με κοινές ευθύνες λήψης αποφάσεων να καταλήξουν σε συμφωνία πριν από τη συμπλήρωση της φόρμας.

Αναγνωρίζουμε ότι ζητάμε να λάβουμε την απόφασή σας πολύ πριν από τον Φεβρουάριο και σας ευχαριστούμε για την κατανόησή σας, καθώς αυτή η διαδικασία απαιτεί χρόνο για να ολοκληρωθεί. Αν και δεν μπορούμε να εγγυηθούμε ότι όλα τα αιτήματα αλλαγής θα ικανοποιηθούν, στόχος μας είναι να διευθετήσουμε όσο το δυνατόν περισσότερα με βάση τα διαθέσιμα προγράμματα και τον χώρο (π.χ. γλωσσική εμβάθυνση στα γαλλικά, εκτεταμένη διδασκαλία γαλλικών, εξειδικευμένα προγράμματα, Εναλλακτικά σχολεία, άλλες περιορισμένες περιστάσεις).   
  
Οι εν λόγω αλλαγές στις τάξεις του δημοτικού θα υλοποιηθούν στις **22 Φεβρουαρίου 2022.**

Είτε επιλέξετε μια αλλαγή στο μοντέλο μάθησης είτε όχι, ο δάσκαλος ή η τάξη του παιδιού σας (ή το σχολείο για μαθήματα εικονικής εκπαίδευσης) μπορεί να αλλάξει λόγω πιθανής αναδιοργάνωσης.

Για περισσότερες πληροφορίες, επισκεφθείτε τον ιστότοπο [www.tdsb.on.ca/switchform](http://www.tdsb.on.ca/switchform) ή επικοινωνήστε με τον Διευθυντή του σχολείου του παιδιού σας για τυχόν ερωτήσεις. Σας ευχαριστούμε.